మైక్ ప్రోక్టర్

మైఖేల్ జాన్ ప్రోక్టర్ (జననం 1946, సెప్టెంబరు 15 - 17 ఫిబ్రవరి 2024) దక్షిణాఫ్రికా మాజీ క్రికెట్ ఆటగాడు. ఫాస్ట్ బౌలర్ గా, హార్డ్ హిట్టింగ్ బ్యాట్స్‌మన్ గా రాణించాడు. 1970లు, 1980లలో ప్రపంచ క్రికెట్ నుండి దక్షిణాఫ్రికా బహిష్కరణకు గురైనందున అంతర్జాతీయ వేదికను తిరస్కరించబడ్డాడు. 1970లో విస్డెన్ క్రికెటర్ ఆఫ్ ది ఇయర్, 1967లో దక్షిణాఫ్రికా క్రికెటర్ ఆఫ్ ది ఇయర్ గా నిలిచాడు.

క్రికెట్ నుండి రిటైర్ అయిన తరువాత, క్రికెట్ మ్యాచ్‌లకు అఫీషియల్‌గా ఐసీసీ ద్వారా ప్రోక్టర్‌ను మ్యాచ్ రిఫరీగా నియమించారు.

 క్రికెట్ రంగం 
దక్షిణాఫ్రికాపై నిషేధంతో 1967 - 1970 మధ్యకాలంలో ఆస్ట్రేలియాకు వ్యతిరేకంగా కేవలం ఏడు టెస్ట్ మ్యాచ్‌లలోనే ఆడాడు. 15.02 సగటుతో 41 టెస్ట్ వికెట్లు తీశాడు. బారీ రిచర్డ్స్, గ్రేమ్ పొలాక్‌లతో పాటు, ప్రోక్టర్ ఆస్ట్రేలియాపై 3-1, 4-0 తేడాతో వరుసగా రెండు సిరీస్‌ల పరాజయాలకు కారణమయ్యాడు.

ప్రోక్టర్ 1970లో రెస్ట్ ఆఫ్ ది వరల్డ్ వర్సెస్ ఇంగ్లాండ్ తరపున ఆడాడు. ఐదు టెస్ట్ ఫార్మాట్ మ్యాచ్‌లలో 23.9 సగటుతో 15 వికెట్లు తీశాడు.

1982లో దక్షిణాఫ్రికాలో పర్యటించిన గ్రాహం గూచ్ నేతృత్వంలోని ఇంగ్లీష్ రెబల్ XIకి వ్యతిరేకంగా మూడు "టెస్టులు", మూడు "వన్ డే ఇంటర్నేషనల్స్" ఆడిన స్ప్రింగ్‌బాక్ జట్టుకు కెప్టెన్‌గా కూడా ఉన్నాడు.

1978/79లో, ఆట జీవితం ముగిసే సమయానికి, ఆస్ట్రేలియాలో కెర్రీ ప్యాకర్ వరల్డ్ సిరీస్ క్రికెట్‌లో వరల్డ్ XI కోసం ఆడాడు. ఆడిన మూడు "సూపర్ టెస్ట్"లలో బ్యాట్, బాల్‌తో ప్రదర్శన ఇచ్చాడు - అతని బ్యాటింగ్ సగటు 34.2, అతని బౌలింగ్ సగటు 18.6 గా ఉంది.

 మూలాలు 

 బాహ్య లింకులు 
 

వర్గం:దక్షిణాఫ్రికా క్రికెట్ క్రీడాకారులు
వర్గం:దక్షిణాఫ్రికా టెస్ట్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1946 జననాలు